Direktiva Komisije 2003/45/ES

z dne 28. maja 2003

o spremembi Direktive Sveta 2002/57/ES o trženju semena oljnic in predivnic

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 2002/57/ES z dne 13. junija 2002 o trženju semena oljnic in predivnic [1], kakor je bila spremenjena z Direktivo 2002/68/ES [2], in zlasti člena 2(3a) in člena 24 Direktive,

ob upoštevanju naslednjega:

(1) Direktiva 2002/57/ES vsebuje določbe Skupnosti za trženje semena oljnic in predivnic v Skupnosti. V okviru opredelitve kategorije "osnovno seme" pa ne zajema semena hibridov, razen hibridov sončnice; poleg tega Direktiva ne določa posebnih pogojev za seme navadne ogrščice in bombaževca.

(2) Namen Odločbe Komisije 95/232/ES z dne 27. junija 1995 o izvedbi začasnega poskusa v skladu z Direktivo Sveta 69/208/EGS za določitev pogojev, ki jih mora izpolnjevati seme hibridov navadne ogrščice in oljne repice ter sestavljenih sort teh vrst [3], kakor je bila nazadnje spremenjena z Direktivo 2002/68/ES, je med drugim določiti pogoje, ki jih mora izpolnjevati seme hibridov navadne ogrščice za potrjevanje in trženje po zakonodaji Skupnosti.

(3) Rezultati začasnega poskusa, predvidenega v Odločbi 95/232/ES, so potrdili, da bi bilo treba določiti posebne pogoje za seme oljne ogrščice. Direktivo 2002/57/ES je zato treba spremeniti in vanjo vključiti posebne pogoje.

(4) OECD je izdelala pravila za seme za znotrajvrstne in medvrstne hibride bombaževca (Gossypium hirsutum in Gossypium barbadense). Da se na tem področju zagotovi skladnost med pravili OECD in EU, je treba Direktivo 2002/57/ES spremeniti in vanjo vključiti pravila v smislu pravil OECD.

(5) Sestavljene sorte oljnic in predivnic spadajo v področje veljavnosti Direktive 2002/57/ES. Vendar pa določbe te direktive v zvezi z označevanjem ne predvidevajo ustreznega označevanja semena sestavljenih sort. Da se predvidi posebno označevanje semena sestavljenih sort, je treba Uredbo 2002/57/ES spremeniti in vanjo vključiti ustrezne zahteve glede označevanja za sestavljene sorte.

(6) Direktivo 2002/57/EC je zato treba ustrezno spremeniti.

(7) Ukrepi iz te direktive so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo –

SPREJELA NASLEDNJO DIREKTIVO:

Člen 1

Direktiva 2002/57/ES se spremni:

1. v členu 2(1)(c) se uvodni stavek nadomesti z naslednjim:

"(c) osnovno seme: (sorte, razen hibridov) pomeni seme";

2. v členu 2(1)(d) se uvodni stavek nadomesti z naslednjim:

"(d) osnovno seme (hibridi)";

3. Priloge I, II in IV se spremenijo v skladu z besedilom iz Priloge k tej direktivi.

Člen 2

1. Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 2003.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva začne veljati sedmi dan po objavi v Uradnem listu Evropske unije.

Člen 4

Ta direktiva je naslovljena na države članice.

V Bruslju, 28. maja 2003

Za Komisijo

David Byrne

Član Komisije

[1] UL L 193, 20.7.2002, str. 74.

[2] UL L 195, 24.7.2002, str. 32.

[3] UL L 154, 5.7.1995, str. 22.

--------------------------------------------------

PRILOGA

Priloge I, II in IV k Direktivi 2002/57/ES se spremenijo:

1. Priloga I se spremeni:

(a) točki 1 se doda naslednji pododstavek:

"Pri hibridih navadne ogrščice je posevek zasnovan na zemljišču, na katerem vsaj pet let ni bilo posevka rastlin Cruciferae.";

(b) "v točki 2 se preglednica nadomesti z naslednjo:

Posevek | Minimalna razdalja |

Brassica spp. razen Brassica napus; Cannabis sativa, razen enodomne konoplje; Carthamus tinctorius; Carum carvi; Gossypium spp., razen hibridov Gossypium hirsutum in/ali Gossypium barbadense; Sinapis alba:

–za pridelavo osnovnega semena | 400 m |

–za pridelavo certificiranega semena | 200 m |

Brassica napus:

–za pridelavo osnovnega semena, razen hibridnih sort | 200 m |

–za pridelavo osnovnega semena hibridov | 500 m |

–za pridelavo certificiranega semena, razen hibridnih sort | 100 m |

–za pridelavo certificiranega semena hibridov | 300 m |

Cannabis sativa, enodomna konoplja:

–za pridelavo osnovnega semena | 5000 m |

–za pridelavo certificiranega semena | 1000 m |

Helianthus annuus:

–za pridelavo osnovnega semena hibridov | 1500 m |

–za pridelavo osnovnega semena, razen hibridnih sort | 750 m |

–za pridelavo certificiranega semena | 500 m |

Gossypium hirsutum in/ali Gossypium barbadense:

–za pridelavo osnovnega semena starševskih linij Gossypium hirsutum | 600 m |

–za pridelavo osnovnega semena starševskih linij Gossypium barbadense | 800 m |

–za pridelavo certificiranega semena znotrajvrstnih hibridov Gossypium hirsutum | 200 m |

–za pridelavo certificiranega semena znotrajvrstnih hibridov Gossypium barbadense | 600 m |

–za pridelavo certificiranega semena medvrstnih hibridov Gossypium hirsutumin Gossypium barbadense | 600 m" |

(c) točka 3 se nadomesti z naslednjo:

"3. Posevek mora biti zadosti sortno pristen in sortno čist, semenski posevek samoprašnih linij mora zadostiti pristnosti in čistosti glede svojih lastnosti.

Pri pridelavi semena hibridnih sort se zgoraj navedene določbe nanašajo tudi na lastnosti komponent, vključno z moško sterilnostjo ali obnovo fertilnosti.

Zlasti posevki Brassica juncea, Brassica nigra, Cannabis sativa, Carthamus tinctorius, Carum carvi, Gossypium spp. in hibrida Helianthus annuus in Brassica napus morajo izpolnjevati naslednje standarde ali druge pogoje:

A. Brassica juncea, Brassica nigra, Cannabis sativa, Carthamus tinctorius, Carum carvi in Gossypium spp., razen hibridov:

število rastlin posamezne vrste, ki očitno ne pripadajo sorti, ne sme presegati naslednjih vrednosti:

- 1 na 30 m2 za pridelavo osnovnega semena,

- 1 na 10 m2 za pridelavo certificiranega semena;

B. hibridi Helianthus annuus:

(b) delež rastlin, ki očitno ne pripadajo samooplodni liniji ali komponenti, po številu ne sme presegati:

(aa)pri pridelavi osnovnega semena:

(i)samooplodne linije | 0,2 % |

(ii)dvolinijskega hibrida:

–moška starševska komponenta, rastline, ki so prašile cvetni prah, medtem ko ima 2 % ali več rastlin ženske starševske komponente cvetove, ki so sposobni oploditve | 0,2 % |

–ženska starševska komponenta | 0,5 % |

(bb)pri pridelavi certificiranega semena:

–moška starševska komponenta, rastline, ki so prašile cvetni prah, medtem ko ima 5 % ali več rastlin ženske starševske komponente cvetove, ki so sposobni oploditve | 0,5 % |

–ženska komponenta | 1,0 % |

(b) za pridelavo semena hibridnih sort morajo biti izpolnjeni tudi naslednji standardi ali pogoji:

(aa) rastline moške komponente prašijo dovolj cvetnega prahu, medtem ko rastline ženske komponente cvetijo;

(bb) če imajo rastline ženske komponente brazde pestiča, ki so sposobne oploditve, odstotek po številu rastlin ženske komponente, ki so prašile ali prašijo cvetni prah, ne presega 0,5 %;

(cc) za pridelavo osnovnega semena skupni odstotek po številu rastlin ženske komponente, ki očitno ne pripadajo komponenti in ki so prašile ali prašijo cvetni prah, ne presega 0, 5 %;

(dd) če ni mogoče izpolniti pogoja, predpisanega v Prilogi II(I)(2), je treba izpolniti naslednji pogoj: moško sterilna komponenta se uporabi za pridelavo certificiranega semena tako, da se uporabi moška komponenta, ki vsebuje posebno linijo ali linije za obnovitev moške fertilnosti, tako da bo vsaj ena tretjina rastlin, zraslih iz tako nastalega križanja, imela cvetni prah, ki se zdi v vsakem pogledu normalen;

C. hibridi Brassica napus, pridelani z uporabo moške sterilnosti:

(b) delež rastlin, ki očitno ne pripadajo sorodni vrsti ali komponenti, ne sme presegati:

(aa)pri pridelavi osnovnega semena:

(i)samooplodne linije | 0,1 % |

(ii)dvolinijskega hibrida

–moška komponenta | 0,1 % |

–ženska komponenta | 0,2 % |

(bb)pri pridelavi certificiranega semena:

–moška komponenta | 0,3 % |

–ženska komponenta | 1,0 % |

(b) moška sterilnost mora biti za pridelavo osnovnega semena vsaj 99 % in za pridelavo certificiranega semena vsaj 98 %. Stopnja moške sterilnosti se oceni tako, da se pri cvetovih pregleda odsotnost fertilnih prašnikov;

D. hibridi Gossypium hirsutum in Gossypium barbadense:

(a) pri posevkih za pridelavo osnovnega semena starševskih linij Gossypium hirsutum in Gossypium barbadense mora biti sortna čistost tako ženske kot moške starševske linije vsaj 99, 8 %, če ima 5 % ali več rastlin, ki obrodijo seme cvetove, ki so sposobni oploditve s cvetnim prahom. Stopnja moške sterilnosti starševske linije semenovke se oceni tako, da se pri cvetovih pregleda prisotnost sterilnih prašnikov, in ne sme biti nižja od 99,9 %;

(b) pri posevkih za pridelavo certificiranega semena hibridnih sort Gossypium hirsutum in/ali Gossypium barbadense mora biti sortna čistost tako starševske linije ki obrodijo seme kot opraševalske starševske linije vsaj 99,5 %, če ima 5 % ali več rastlin cvetove, ki so sposobni oploditve s cvetnim prahom. Stopnja moške sterilnosti starševske linije semenovke se oceni tako, da se pri cvetovih pregleda prisotnost sterilnih prašnikov, in ne sme biti nižja od 99,7 %.";

(d) točka 5(B) se nadomesti z naslednjo:

"B. Pri posevkih hibridov, ki niso Helianthus annuus, Brassica napus, Gossypium hirsutum in Gossypium barbadense, se opravi vsaj en pregled.

Pri hibridih Helianthus annuus se opravita vsaj dva pregleda.

Pri hibridih Brassica napus se opravijo vsaj trije pregledi: prvi pregled se opravi pred cvetenjem, drugi v začetku cvetenja in tretji na koncu cvetenja.

Pri hibridih Gossypium hirsutum in/ali Gossypium barbadense se opravijo vsaj trije pregledi: prvi pregled se opravi v začetku cvetenja, drugi pred koncem cvetenja in tretji na koncu cvetenja po odstranitvi, kadar je to potrebno, opraševalskih starševskih rastlin."

2. Priloga II 1 se spremeni:

(a) v točki 1 se za izrazom "Brassica napus" vstavi izraz "razen hibridov";

(b) za točko 1 se vstavi naslednja točka 1a:

"1a. V primeru hibridov Brassica napus, pridelanih z uporabo moške sterilnosti, mora seme izpolnjevati pogoje in standarde, določene v točkah (a) do (d).

(a) Seme mora biti zadosti sortno pristno in sortno čisto glede sortnih lastnosti komponent, vključno z moško sterilnostjo ali obnovo fertilnosti.

(b) Najmanjša sortna čistost semena je:

–osnovno seme, ženska komponenta | 99,0 %, |

–osnovno seme, moška komponenta | 99,9 %, |

–certificirano seme | 90,0 %. |

(c) Seme se ne potrdi kot certificirano seme, razen če so se upoštevali rezultati uradnih naknadnih kontrol vzorcev osnovnega semena s poskusnega polja, ki so bili uradno odvzeti in pregledani v rastni dobi semena, prijavljenega za potrditev kot certificirano seme, da se ugotovi, ali osnovno seme izpolnjuje zahteve v zvezi s pristnostjo osnovnega semena glede lastnosti komponent, vključno z moško sterilnostjo, in standarde glede najmanjše sortne čistosti osnovnega semena, predpisane v točki (b).

Pri osnovnem semenu hibridov se sortna čistost lahko oceni z ustreznimi biokemijskimi metodami.

(d) Standardi glede najmanjše sortne čistosti certificiranega semena hibridov, predpisani v točki (b), se preverjajo z uradnimi naknadnimi kontrolami na predpisanem deležu uradno odvzetih vzorcev. Pri tem se lahko uporabljajo ustrezne biokemijske metode."

3. V prilogi IV(A) se za točko (a) vstavi naslednja točka (aa):

"(aa) Za certificirano seme sestavljene sorte:

podatki, ki se zahtevajo pod točko (a), razen da se namesto imena sorte navede ime sestavljene sorte (podatek "sestavljena sorta" in njeno ime) ter utežni odstotki posameznih komponent po sortah; navedba imena sestavljene sorte zadostuje, če je bil utežni odstotek kupcu na njegovo zahtevo pisno sporočen in uradno zabeležen."

--------------------------------------------------